19/07/2011 | Administración LocalMunicipal
Pontedeume
Delegación competencias na Xunta de Goberno Local

GABRIEL TORRENTE PIÑEIRO ALCALDE-PRESIDENTE DO CONCELLO DE PONTEDEUME, (A CORUÑA). Constituída a nova Corporación municipal o pasado día 11 de xuño de 2011, como consecuencia das eleccións locais celebradas o día 22 de maio; mediante Resolución da alcaldía nº 671/2011, do 30 de xuño, nomearonse os membros da Xunta de Goberno Local; e por Resolución nº 696/2011, do 6 de xullo, convocouselles a sesión constitutiva. Visto o disposto nos artigos 21.3 e 23 da Lei 7/1985, de 2 de abril, reguladora das bases do réxime local; artigo 65 da Lei 5/1997, de 22 de xullo, de administración local de Galicia; artigos 43.1. e 2; 44; 52; 53; 114 a 118 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais; Visto que o artigo 23.2 da Lei 7/1985, de 2 de abril, establece que correspóndelle a Xunta de Goberno Local a asistencia ao alcalde no exercicio das súas atribucións e as atribucións que o alcalde ou outro órgano municipal lle delegue ou lle atribúan as leis; No uso das atribucións legalmente conferidas, consonte cos artigos 21.3 da Lei 7/1985, de 2 de abril, e 43.1, 44 e 114 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, pola presente, RESOLVO: PRIMEIRO.- Delegar na Xunta de Goberno Local, de forma expresa mediante a presente resolución, as seguintes atribucións: 1.- A concesión de toda clase de licencias.2.- Informar os expedientes relativos a actividades sometidos a incidencia ambiental, así como informar en expedientes relacionados coa concesión de licencias urbanísticas.3.- As contratacións de toda clase, ás que fai referencia a disposición adicional segunda, punto 1, da Lei 30/2007, de 30 de outubro de contratos do sector público, que teñan importes superiores a 15.000 euros.4.- A aprobación dos proxectos de obras e de servicios cando sexa competente para a súa contratación ou concesión e estean previstos no Presuposto.5.- A adxudicación das concesións sobre bens municipais e a adquisición de inmobles e dereitos suxeitos á lexislación patrimonial, así como a enaxenación do patrimonio, ás que fai referencia a disposición adicional segunda, punto 1, da Lei 30/2007, de 30 de outubro de contratos do sector público, que teñan importes superiores a 15.000 euros.6.- Autorizar e dispoñer gastos con contía superior a 15.000 euros, dentro dos límites que competan á alcaldía-presidencia e os expresamente previstos nas Bases de Execución do Presuposto Municipal, así como aprobar as facturas que correspondan ao desenvolvemento normal do presuposto municipal e que fosen recibidas polos Servicios de Intervención e Tesourería, sempre que a contía individual de cada unha exceda de 15.000 euros.7.- A aprobación das certificacións de obras, así como as actas de recepción de obras, servicios e suministros dos que sexa competencia súa a contratación.8.- Recoñecemento e liquidación dos dereitos que se recadan mediante Padrón ou lista cobratoria, así como dos restantes dereitos relativos á asuntos da competencia da alcaldía.9.- A aprobación dos instrumentos de planeamento de desenvolvemento do Planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización, e os proxectos de obras e edificación de promoción pública.10.- A resolución das reclamacións de responsabilidade patrimonial da Administración municipal, que sexan competencia da alcaldía.11.- A aprobación dos convenios ou acordos con entidades públicas ou privadas e con persoas físicas, en todos os ámbitos de actuación do Concello, sempre que a competencia non estea expresamente atribuída pola normativa ao Pleno da Corporación. SEGUNDO.- A presente resolución será efectiva dende o día seguinte ao da súa data e será publicada no Boletín Oficial da Provincia da Coruña, en cumprimento do que dispón o artigo 44 do Real decreto 2568/1986, de 28 de novembro, debendo dar conta ao Pleno na primeira sesión que éste celebre con posterioridade á mesma e será notificada á Xunta de Goberno Local, para os efectos previstos no 114 do Real decreto 2568/1986, de 28 de novembro. Pontedeume, once de xullo de dous mil once O ALCALDE; Asdo.- Gabriel Torrente Piñeiro